[Koncept dokumenti për sëmundje ngjitëse]

Të gjitha këto mund të rregullohen përmes ligjit, p.sh. neni 2 plotësimi i përkufizimeve përmes standardizimit të fjalorit, neni 3 ndryshimi, plotësimi dhe ndarja në ankes të veçantë i listës së sëmundjeve ngjitëse për të mundësuar fleksibilitet në varësi nga situata epidemiologjike me sëmundje ngjitëse. Poashtu, në parandalimin e sëmundjeve vaksinëpreventabile, duhet të zgjerohet lista e vaksinave e cila do të ketë ndikim në zvogëlimin e rasteve më këto sëmundje. Të përcaktohen nenet specifike bazuar në legjislacionin evropian në fushën e sëmundjeve ngjitëse si dhe aspektet tjera të parapara me ' Rregulloren Ndërkombëtare të Shëndetit ' t ë OBSh-së dhe Shërbimin e Inteligjencës Epidemike. Në përgjithësi sa i përket përafrimit të legjislacionit nevojitet fillimisht plotësim ndryshimi i legjislacionit primar në fushën e sëmundjeve ngjitëse, sikurse ligji për parandalimin dhe luftimin e sëmundjeve ngjitëse i cili duhet të shërbejë si ligj bazik mbi bazën e të cilit do të zhvillohej dhe përafrohej i tërë legjislacioni në fushën e sëmundjeve ngjitëse. Në ligjin aktual për parandalim dhe luftim të sëmundjeve ngjitëse, janë të parapara përgjegjësitë e institucioneve në fushën e sëmundjeve ngjitëse në mënyrë të përgjithësuar. Pandemia e fundit me COVID-19 dëshmon nevojën e plotësimit të ligjit aktual dhe definimin e qartë të detyrave dhe përgjegjësive të institucioneve përkatëse. Përmes këtij opsioni, ligji që synohet të plotësohet dhe ndryshohet do të jetë në nivel më të lartë të përafrimit me fushën e legjislacionit të BE-së. Ligji i pa plotësuar dhe ndryshuar (2008), nuk është i përafëruar me standardet e BE-së. Gjithashtu, sipas rekomandimeve të ECDC duhet të bëhet rishikimi dhe plotësimi i ligjit në mënyrë që të përafërohet me Vendimin 2002/253/EC dhe aktet tjera relevante të BE-së.

Përmirësimi i sistemit të mbikëqyrjes përmes zbatimit të sistemit elektronik rutinë dhe paralajërimit të hershëm mundëson raportimin e plotë dhe me kohë të rasteve me sëmundje ngjitëse. Ky hap është i domosdoshëm dhe ndihmon në zbulimin e hershëm të rasteve. Raportimi përmes sistemit elektronik të sëmundjeve ngjitëse nënkupton shtrirjen e gjërë dhe efikase të sistemit të mbikëqyrjes. Rezultat i kësaj do të jetë informimi dhe komunikimi me kohë i institucioneve relevante, mediave, shoqërisë civile dhe popullatës. Evaluimi i sistemit të mbikqëyrjes së SN duhet të bëhet në baza periodike (3-5 vite). Plotësim ndryshimi i ligjit do të mundësonte bashkëpunimin obligativ të të gjitha institucioneve shëndetësore private dhe OJQ-ve që merren me grupe të rrezikuara dhe vulnerabile të popullatës. Ky bashkëpunim do të mundësohet përmes krijimit të partneritetit, njoftimit me kohë dhe kërkimit të përgjegjësiveë për raportim të sëmundjeve ngjitëse. Këto institucione duhet të parashihen në nenin e dispozitave ndëshkimore. Obligimi i institucioneve shëndetësore publike dhe jopublike, të cilët ofrojnë teknologjinë shëndetësore dhe dizejnimin e institucioneve të kujdesit shëndetësor, duhet të sigurojnë mjedise dhe teknologji të sigurtë për kontrollin dhe parandalimin në kujdesin shëndetësor, sigurinë e pacientit dhe zvogëlimin e efekteve anësore në kujdesin shëndetësor. Për zbatimin e masave higjieniko-sanitare përmes ligjit, rritet përgjegësia e këtyre institucioneve për parandalimin e infeksioneve brendaspitalore, rezistencës antimikrobike dhe kushteve higjieniko-sanitare. Diagnostikimi mikrobiologjik i avansuar (izolim, gjenotipizim, sekuencionim) mundëson zbulimin e hershëm të rasteve, parandalimin, zvogëlimin e rrezikut të përhapjes së mëtejme dhe trajtimin adekuat. Përafrimi i diagnostikimit mikrobiologik sipas standardeve të BE, përmes sigurimit të teknologjisë dhe